ད་ལྟའི་ཆར་བོད་རང་སྐྱོང་ལྗོངས་ནང་ལྷ་སའི་གོང་དཀར་གནམ་ཐང་དང་།ཉིང་ཁྲི་སྨན་གླིང་གནམ་ཐང་།ཆབ་མདོ་སྤང་མདའ་གནམ་ཐང་།གཞིས་ཀ་རྩེ་ཞི་བདེ་གནམ་ཐང་།མངའ་རིས་དགུན་ས་གནམ་ཐང་བཅས་ལྔ་ཡོད་པ་དང་།མཚོ་སྔོན་ཞིང་ཆེན་ནང་གཏེར་ལེན་ཁ་གནམ་ཐང་དང་།ན་གོར་མོའི་གནམ་ཐང་།མགོ་ལོག་རྨ་ཆེན་གནམ་ཐང་།ཟི་ལིང་རྒྱལ་སྤྱིའི་གནམ་ཐང་།སྐྱེ་རྒུ་མདོ་དཔལ་ཐང་གནམ་ཐང་བཅས་ལྔ།ཀན་སུའུ་ཞིང་ཆེན་དུ་ཀན་ལྷོ་ཁུལ་གྱི་གནམ་ཐང་དང་།སི་ཁྲོན་ཞིང་ཆེན་ནང་རྐ་ཁོག་གནམ་ཐང་དང་།འདབ་པ་རྫོང་ཉིན་སྟེང་གནམ་ཐང་།གཟི་རྩེ་སྡེ་དགུ་གནམ་ཐང་།དར་རྩེ་མདོ་གནམ་ཐང་བཅས་བཞི་ཡོད་པ་དང་།ཡུན་ནན་ཞིང་ཆེན་ནང་བདེ་ཆེན་ཤམ་བྷ་ལ་གནམ་ཐང་བཅས་བོད་ཁུལ་དུ་ཁྱོན་གནམ་ཐང་ཆེ་ཆུང་༡༥ལྷག་བརྒྱབས་ཟིན་ཡོད་པ་དང་།དཀར་མཛེས་རྫོང་དུ་དཀར་མཛེས་གེ་སར་གནམ་ཐང་དང་།ནག་ཆུ་རྫོང་དུ་ནག་ཆུ་གནམ་ཐང་འཛུགས་བསྐྲུན་བྱེད་བཞིན་པའི་སྒང་ཡིན་འདུག